Rúmlega fjórtán þúsund og þrjú hundruð voru á atvinnuleysisskrá í lok júní og hafði fækkað um þrjú þúsund og þrjú hundruð frá síðasta mánuði. Atvinnuleysi í júní mældist sjö komma fjögur prósent.
og dróst saman í öllum landshlutum, mest á Suðurnesjum, um fimm prósent.
Tæplega sex þúsund manns hafa farið af atvinnuleysisskrá síðustu tvo mánuði. Unnur Sverrisdóttir er forstjóri Vinnumálastofnunar. Hvernig metur hún stöðuna?
Hún lítur bara mjög vel út. Það er alveg í sögulegu hámarki fækkun í atvinnuleysi. Það hafa aldrei verið jafn margir sem hafa fengið atvinnu milli mánaða hjá okkur. Hvað er atvinnuleysið þá núna? Það er 7,4 prósent, var það í júní og 3.300 fengu störf.
Hjá Vinnumálastofnun hafa verið auglýst um 11.500 störf, og búið er að ráða í um 4.300 störf.
Mál um 1.600 atvinnuleitenda hafa verið tekin til umfjöllunar á Greiðslustofu Vinnumálastofnunar þar sem metið er hvort ákvörðun um að hafna starfstilboði sé réttlætanleg. Þar af hafa um 950 atvinnuleitendur verið beittir viðurlögum.
Kannski er þetta gríðarlega stór hluti. Þegar lagt var af stað í átakið þá voru rúmlega 20 þúsund manns í atvinnuleit.
Hvað geriði í því tilviki? Það missir bótarétt annaðhvort tímabundið eða alveg. Það fer eftir því hvort þetta er ítrekun eða hvers eðlis brotið er. Veistu í hve mörgum tilvikum þið hafið orðið að beita þessu að menn fari af bótum. Það fara náttúrulega allir af bótum um tíma, það eru um 850 og síðan eru það um 50 sem hafa misst bótaréttinn alveg og þurfa þá að vinna sér inn nýjan bótarétt ef þeir ætla að koma aftur.
Unnur segir að atvinnulausum fækki á öllu landinu
En kannski má segja að hástökkvarinn núna á milli þessara mánaða það er á Suðurnesjum. Þar minnkaði atvinnuleysi um 5 prósent, fór úr 18,7 prósentum maí í 13,7 í júní. Það er ljóst að ferðaþjónustan er heldur betur að taka við sér.
Tæplega sex þúsund manns hafa farið af atvinnuleysisskrá á síðustu tveimur mánuðum. Atvinnuleysi í júní mældist 7,4 prósent og dróst saman í öllum landshlutum, mest á Suðurnesjum.